ORATIO. 21 



bouitate, alacri discendi studio et eximiis in literis disciplinisque progres- 

 sibus, Academiae cives mira comitate et humanitate, omnes morum honestate 

 animique virtute. Praeceptorum ex nostro ordine tarn honorificum, cum 

 de omni vita eius, tum de studiis, fuit iudicium, ut suadente Facultate 

 iuridica Senatus academicus unanimi consensu Doctoratum iuris Romani et 

 hodierni, honoris causa, ei decerneret; quem honorem pro suo literarum 

 amore lubens accepit. Rex autem quäle iudicium ferret de iis, qui filii 

 studiis praefecti fuissent, palam fecit, quum equestris ordinis insignia et 

 ceteris praeceptoribus et iis praesertim, qui in collegarum nostrorum sunt 

 numero, donaret. Honores, viri clarissimi, qui in vos collati sunt, vobis 

 gratulamur. Documento sunt illa, quanti Rex aestimaverit filium dilectis- 

 simum, Regni haeredem, bonis instructum esse artibus, quantique fecerit 

 operam vestram hac in re praestitam. Hoc autem ante orania vobis gra- 

 tulamur, contigisse vobis, ut cura vestra et industria prodesses Principi 

 nobis Omnibus carissimo atque adeo patriae universae. 



Quam vellem post laeta haec silere possem, quod nunc commemorare 

 debeo, nee sine gravi animi dolore attingere possum. Nobilissimus van 

 LIMBURG STiRUM, civitatis Leidensis Consul et Curatorum huius Academiae 

 coUegio adscriptus, flebili morte nobis ereptus est. Lugent optimum virum 

 sui, quibus erat carissimus; lugent urbis Academiaeque cives, quorum 

 observantiani amoremque sibi conciliaverat animi integritate et benignitate 

 iuque muneris administratione diligentia et religione. Egregii viri memoria 

 in animis nostris vigebit. 



Nuper subita morte patria amisit quoque virum illustrissimum van 

 EWYCK VAN DE BiLDT, de republica diversis muneribus obeundis et cura 

 etiam publicae iuventutis institutionis agenda meritissimum. Inter Academiae 

 huius Curatores relatus per aliquot annos utilem ei operam navavit, donec 

 aetatis causa munerum vacatione impetrata Ultraiectum concessit. Dolemus 

 illius urbis Academiae non licuisse diutius frui cura, quam vir doctrina et 

 ingenü dotibus animique virtute pariter insignis susceperat. 



Regi augustissimo gratiam debemus, quod in locum illustrissimi van 

 LIMBURG STIRUM morte vacantem substituit danielem tieboel siegenbeek, 

 virum amplissimum, civem nostrum, Academiae nostrae quondam alumnum 

 eximium, literarum amore doctrinaeque laude insignem. De munere, vir 



